ເກົາຫຼີໃຕ້ ແລະຍີ່ປຸ່ນ ຕຽມຮັບມື ກັບການຍິງຈະຫຼວດ ຂອງເກົາຫລີເໜືອ (ເບິ່ງສະໄລດ໌ກັບວີດີໂອ)
ການ​ຍິງຈະ​ຫຼວດ​ຈະ​ມີ​ຂຶ້ນ ໃນລະຫວ່າງ​ວັນ​ພະຫັດມື້ນີ້ ຫາ​ວັນ​ຈັນ​ໜ້າ​ ແລະໃນ​ລະ ຫວ່າງເວລາ 2200 ​​ແລະ 0300 ​ໂມງ ຕາມ​ເວລາ​ສາກົນ.
ກອງທັບໃນເກົາຫລີໃຕ້ ແລະຍີ່ປຸ່ນກໍາລັງຢູ່ໃນທ່າຕຽມພ້ອມໃນວັນພະຫັດມື້ນີ້ ຊຶ່ງເປັນມື້ ທໍາອິດຂອງກໍານົດເວລາຫ້າມື້ສໍາລັບການຍິງຈະຫຼວດຂອງເກົາຫລີເໜືອທີ່ພຽງຢາງກ່າວ ວ່າ ເພື່ອຈະສົ່ງດາວທຽມພະຍາກອນອາກາດ ສູ່ວົງໂຄຈອນນັ້ນ ຄວາມເປັນໄດ້ໄດ້ທີ່ວ່າ ຈະມີການຍິງຈະຫລວດ ໃນວັນພະຫັດມື້ນີ້ ແມ່ນຄ່ອຍໆໝົດໄປ ໃນຂະນະຕອນທ່ຽງວັນມາເຖິງ ແຕ່ກໍບໍ່ເຫັນມີຮ່ອງຮອຍກິດຈະກໍາຫຍັງທີ່ຖານຍິງ ຢູ່ ນອກນະຄອນຫຼວງພຽງຢາງທີ່ປົກຄຸມດ້ວຍເມກໝອກນັ້ນ ບັນດາເຈົ້າໜ້າທີ່ເກົາຫຼີເໜືອ ໄດ້ກ່າວໄວ້ວ່າ ການຍິງຈະຫຼວດຈະມີຂຶ້ນລະຫວ່າງວັນພະຫັດມື້ນີ້ ຫາວັນຈັນອາທິດໜ້າ ແລະໃນລະ ຫວ່າງ ເວລາ 2200 ໂມງແລະ 0300 ໂມງ ຕາມເວລາມາດຕະຖານສາກົນ ທີ່ນະຄອນຫຼວງໂຕກຽວ ນາຍົກລັດຖະມົນຕີ Yoshihiko Noda ໄດ້ກ່າວຍໍ້າ ຄໍາຂໍຮ້ອງ ຂອງປະເທດຂອງທ່ານ ໃຫ້ພຽງຢາງລົບລ້າງການຍິງຈະຫຼວດຂອງຕົນ ແຕ່ກໍກ່າວວ່າກອງ ທັບຍີ່ປຸ່ນແມ່ນຕຽມພ້ອມ ທີ່ຈະຍິງທຳລາຍຈະຫລວດ ຖ້າຫາກມັນບິນເຂົ້າມາໃນເຂດນໍ້າ ແດນດິນຂອງຍີ່ປຸ່ນ ນອກນີ້ແລ້ວ ຝ່າຍເກົາຫຼີໃຕ້ກໍຍົກລະດັບການຕຽມພ້ອມກອງທັບຂອງຕົນຢູ່ສູງຂື້ນ ພ້ອມ ກັບຂູ່ວ່າຈະຍິງທຳລາຍຈະຫຼວດ ຖ້າຫາກປະກົດວ່າຈະຕົກລົງໃນດິນແດນເກົາຫຼີໃຕ້ແລ້ວ ສ່ວນປະເທດຟິລິບປິນ ທີ່ຕັ້ງຢູ່ໃກ້ເຂດບ່ອນຮ່າງຈະຫຼວດທ່ອນທຳອິດຈະຕົກລົງໃສ່ຕາມ ແຜນທີ່ວາງໄວ້ນັ້ນກໍໄດ້ປ່ຽນທິດທາງຖ້ຽວບິນຕ່າງໆຂອງສາຍການບິນ ແລະສັ່ງໃຫ້ພວກ ຊາວປະມົງຈົ່ງຢູ່ຫ່າງໆເຂດດັ່ງກ່າວ ທ່ານ Paek Chang Ho ຫົວໜ້າຄວບຄຸມສູນຍິງຈະຫຼວດຂອງເກົາຫຼີເໜືອບອກພວກ ນັກຂ່າວເມື່ອພຸດວານນີ້ວ່າ ໄດ້ເຕີມເຊື້ອໄຟໃສ່ຈະຫຼວດແລ້ວ ຊຶ່ງເປັນຂັ້ນຕອນສຸດທ້າຍ ກ່ອນຍິງ ບັນດາຜູ້ສື່ຂ່າວໂຮມທັງນັກຂ່າວວີໂອເອພະແນກພາສາເກົາຫຼີ ສາມາດຊົມກິດ ຈະກໍາໂດຍທາງວີດີໂອ ທີ່ຖ່າຍທອດສົດໄປຍັງສູນຄວບຄຸມຍິງຈະຫຼວດທີ່ຕັ້ງໃນເຂດສອກ ຫຼີກນັ້ນ